Dansk far taler ud om Otterup-episode: 10-15 indvandrerdrenge planlagde at stikke min dreng med kniv

Så kom der flere detaljer frem om lørdagens knivstikkeriet ved et fodboldstævne i Otterup, tidligere omtalt. Fra Århus Stiftstidende – Drenge beskyldes for at planlægge knivstikkeri (kræver login).

“Ifølge Thomas Lang er hans søn og dennes kammerat det sidste halve års tid blevet chikaneret af en gruppe på 10-15 indvandrerdrenge. I torsdags kulminerede konflikten. ‘Bare vent til klokken 12. Så skal I få at se. Så sker der noget.’ Sådan lød det gang på gang i skolegården på Tilst Skole torsdag formiddag. …

Hvad var det, der gjorde den 14-årige dreng så skrækslagen? Ifølge Thomas Lang var det en detaljeret og skrækindjagende plan, udtænkt af gruppen af drenge. …

‘Min søn og hans kammerat skulle lokkes ned i en fjern ende af skolegården, hvor der hverken er videoovervågning eller gårdvagter. Her skulle de provokeres så voldsomt, at de ville være nødt til at forsvare sig,’ siger Thomas Lang.

Han fortæller, at drenge med deres mobiltelefoner skulle filme de to 14-årige, mens de slog ud for at forsvare sig. Det skulle filmes sådan, at det så ud, som om det var de to drenge, der gik til angreb.

‘Derefter skulle hele banden springe på min søn og hans kammerat. Filmen skulle være deres undskyldning. De skulle kunne sige bagefter, at de sprang på drengene for at stoppe dem,’ siger Thomas Lang, der fortæller, at når hans søn og dennes kammerat var kommet ned at ligge, skulle den 14-årige fodboldspiller fra Fuglebakken stikke dem begge i ryggen med en kniv. …

‘Derefter skulle de alle sørge for at få blod på sig. Og kniven skulle forsvinde. Hvis de alle holdt mund, kunne politiet ikke opklare hvem af dem, der havde ført kniven. Ingen af dem kunne blive sigtet,’ siger Thomas Lang. …

‘De har lavet en hel drejebog over forløbet. …,’ siger Thomas Lang.”